Saviour Agius ta' 43 sena ngħata l-ħelsien mill-arrest wara li wieġeb mhux ħati li allegatament ikkommetta serqa minn ħanut. Il-Prosekuzzjoni spjegat kif f'April li għadda, il-Pulizija rċeviet rapport ta' serqa minn ħanut, fejn insterqu diversi għodda. Wara l-investigazzjoni tagħha, il-Pulizija għamlet tfittxija fir-residenza t'Agius fejn allegatament ġiet elevata xi għodda misruqa. Meta d-Difiża talbet għall-ħelsien mill-arrest, il-Prosekuzzjoni oġġezzjonat minħabba n-natura gravi tal-akkużi u l-biża tal-intraġġ tal-provi. Apparti minn hekk, il-Prosekuzzjoni stqarret li l-investigazzjoni fuq dan il-każ għadha għaddejja. Agius ingħata l-ħelsien mill-arrest fuq diversi kundizzjonijiet flimkien ma' depożitu ta' €500 u garanzija personali ta' €2,000.